
	REPUBLIKA HRVATSKA

	ISTARSKA ŽUPANIJA

	GRAD POREČ - PORENZO

CITTÀ DI POREČ - PARENZO

	Gradonačelnik

	KLASA:024-01/26-01/265
	

	URBROJ: 2163-6-09/01-26-10
	

	Poreč - Parenzo, 2. listopada 2026.
	


Na temelju članka 30. stavka 2. Zakona o komunalnom gospodarstvu (,,Narodne novine“, br. 68/18, 110/18, 32/20 i 145/24), članka 53. Statuta Grada Poreča - Parenzo (,,Službeni glasnik Grada Poreča – Parenzo“, br. 2/13, 10/18, 2/21 i 12/24) i na prijedlog Upravnog odjela za komunalni sustav, KLASA: 363-01/25-01/133, URBROJ: 2163-6-05/18-26-35 od 29. rujna 2026. godine, Gradonačelnik Grada Poreča - Parenzo je donio sljedeći
Z A K L J U Č A K

1. Utvrđuje se Prijedlog Odluke o davanju prethodne suglasnosti na Opće uvjete pružanja usluge javnog prijevoza putnika kao uslužne komunalne djelatnosti komunalnog linijskog prijevoza putnika na području Grada Poreča – Parenzo s obrazloženjem te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.

2. Na sjednici Gradskog vijeća, sva potrebna tumačenja uz prijedlog Odluke iz točke 1. ovog zaključka dat će Jasmina Vinkerlić Petrović - pročelnica Upravnog odjela za komunalni sustav.

Privitak: 
· prijedlog Odluke
· opći uvjeti 
	
	
	GRADONAČELNIK

Loris Peršurić


DOSTAVITI:

1. Gradsko vijeće, ovdje,

2. Upravni odjel za komunalni sustav, ovdje, KLASA: 363-01/25-01/133
3. Pismohrana, ovdje.

	REPUBLIKA HRVATSKA

	ISTARSKA ŽUPANIJA

	GRAD POREČ - PORENZO

CITTA DI POREČ - PARENZO

	Gradsko vijeće

	KLASA:
	

	URBROJ:
	

	Poreč - Parenzo,
	


Na temelju članka 30. Zakona o komunalnom gospodarstvu ("Narodne novine", br. 68/18, 110/18, 32/20 i 145/24) i članka 41. Statuta Grada Poreča - Parenzo ("Službeni glasnik Grada Poreča - Parenzo" br. 02/13, 10/18, 02/21 i 12/24), Gradsko vijeće Grada Poreča - Parenzo donijelo je _____ 2026. godine sljedeću

ODLUKU

o davanju prethodne suglasnosti na Opće uvjete pružanja usluge 

javnog prijevoza putnika kao uslužne komunalne djelatnosti komunalnog

 linijskog prijevoza putnika na području Grada Poreča – Parenzo
Članak 1.

Ovom Odlukom daje se prethodna suglasnost na Opće uvjete pružanja usluge javnog prijevoza putnika kao uslužne komunalne djelatnosti komunalnog linijskog prijevoza putnika na području Grada Poreča-Parenzo koje je donio isporučitelj komunalne usluge AUTOTRANS dd Cres, Šetalište 20. travnja 18, Cres, OIB: 19819724166 kojeg zastupa član Uprave Dorian Host temeljem punomoći predsjednika Uprave Dražena Divjaka od 05.03.2026. godine.
Članak 2.

Opći uvjeti iz članka 1. ove Odluke sastavni su dio ove Odluke i objavit će se u ,,Službenom glasniku Grada Poreča-Parenzo”, na mrežnoj stranici Grada te na oglasnoj ploči i mrežnoj stranici trgovačkog društva AUTOTRANS dd Cres, Šetalište 20. travnja 18, Cres.
Članak 3.

Ova Odluka stupa na snagu osmog dana od dana objave u ,,Službenom glasniku Grada Poreča - Parenzo”.
Privitak:

· Opći uvjeti
                                                                                                                   PREDSJEDNIK










   GRADSKOG VIJEĆA
                                                                                                                      Elio Štifanić
DOSTAVITI:

1. Gradonačelnik, ovdje,

2. Upravni odjel za komunalni sustav, ovdje,

3. Pismohrana, ovdje.
Obrazloženje

Pravna osnova za donošenje Odluke:
· Zakon o komunalnom gospodarstvu ("Narodne novine", br. 68/18, 110/18, 32/20 i 145/24),
· Statut Grada Poreča - Parenzo („Službeni glasnik Grada Poreča - Parenzo” br. 02/13, 10/18, 02/21 i 12/24).
Ocjena stanja:
Člankom 44. Zakona o komunalnom gospodarstvu ("Narodne novine", br. 68/18, 110/18, 32/20 i 145/24), propisano je da se koncesijom može steći pravo obavljanja komunalne djelatnosti i pravo korištenja komunalne infrastrukture radi obavljanja djelatnosti komunalnog linijskog prijevoza putnika.

Sukladno članku 30. stavak 1. Zakon o komunalnom gospodarstvu isporučitelj komunalne usluge koji obavlja uslužnu djelatnost, u svrhu obavljanja te djelatnosti donosi Opće uvjete isporuke komunalne usluge. Sukladno stavku 2. istog članka, opće uvjete donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.

Isporučitelj komunalne usluge za obavljanje komunalne djelatnosti komunalnog linijskog prijevoza putnika na području Grada Poreča-Parenzo, AUTOTRANS dd Cres, Šetalište 20. travnja 18, Cres, OIB: 19819724166, koje zastupa član Uprave Dorian Host, dostavio je Opće uvjete pružanja usluge javnog prijevoza putnika kao uslužne komunalne djelatnosti komunalnog linijskog prijevoza putnika na području Grada Poreča-Parenzo.

Općim uvjetima isporuke komunalne usluge prijevoza putnika u javnom prometu na području Grada Poreča-Parenzo, uređuju se odnosi između korisnika usluge i isporučitelja usluge te se utvrđuju:

· uvjeti pružanja odnosno korištenja komunalne usluge,

· način mjerenja, obračuna i plaćanja isporučene komunalne usluge,

· međusobna prava i obveze isporučitelja i korisnika komunalne usluge.
Osnovna pitanja koja se uređuju Odlukom:
Odlukom se ostvaruju preduvjeti iz članka 30. stavak 2. Zakona o komunalnom gospodarstvu.
Cilj donošenja Odluke:
Poštivanje odredbe Zakona o komunalnom gospodarstvu kojim je propisana zakonska obveza donošenja Općih uvjeta isporuke komunalne usluge, a koju prethodnu suglasnost donosi predstavničkko tijelo jedinice lokalne samouprave.

Sredstva potrebna za ostvarenje Odluke: 
Za provođenje Odluke nisu potrebna financijska sredstva.

